als_Latn bos_Latn tur_Latn
Familja mbretërore britanike ka mohuar prerazi akuzat se princi Endrju, djali i mbretëreshës Elizabete, ka kryer marrëdhënie seksuale me një femër, e cila pretendon se është detyruar ta beje këtë kur ishte ende minorene. Emri i princit Endrju, qe mban titullin Duka i Jorkut, doli ne dokumentet hetimore te një gjykate amerikane. Hetimi ne fjale po kryhet ndaj biznesmenit amerikan Xhefri Epshtain. Ai dyshohet se vite me pare ka mbajtur një 15-vjeçare si skllave seksi ne festa neper vende te ndryshme, ku ka marre pjese edhe princi Endrju. Kjo është deklarata e dyte e “Buckingham palace”, përmes se cilës mohon këto akuza, te pabaza. Çështja është duke u shqyrtuar nga gjykata e Floridas ne SHBA. Ne listën e personave qe pretendohet se kane paguar për te kryer marrëdhënie me shtetasen amerikane, sipas “The gardian”, përfshihen politikane e biznesmenë te fuqishëm amerikane, ministra te huaj, madje edhe ish-presidente.
als_Latn